CELEX: C2005/217/98
Language: sk
Date: 2005-09-03 00:00:00
Title: Vec T-222/05: Žaloba podaná 9. júna 2005: Francisco Rossi Ferreras proti Komisii Európskych spoločenstiev

3.9.2005   
            
            
               SK
            
            
               Úradný vestník Európskej únie
            
            
               C 217/45
            
         Žaloba podaná 9. júna 2005: Francisco Rossi Ferreras proti Komisii Európskych spoločenstiev
   (Vec T-222/05)
   (2005/C 217/98)
   Jazyk konania: francúzština
   Francisco Rossi Ferreras, bydliskom v Luxemburgu, v zastúpení: Gilles Bounéou a Fréderic Frabetti, advokáti, ktorí si zvolili adresu na doručovanie v Luxemburgu, podal 9. júna 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie z 22. júla 2004, ktoré potvrdilo záver správy o hodnotení služobného postupu za obdobie od 1. januára 2003 do 31. decembra 2003, a preto subsidiárne zrušil správu o hodnotení služobného postupu za obdobie od 1. januára 2003 do 31. decembra 2003,
            
         
               —
            
            
               priznal žalobcovi sumu, so všetkými výhradami jej úpravy alebo zvýšenia, 100 000 eur (stotisíc eur) za utrpenú morálnu ujmu,
            
         
               —
            
            
               zaviazal Komisiu nahradiť trovy konania.
            
         Žalobné dôvody a hlavné tvrdenia
   Žalobca, úradník Komisie, spochybňuje svoju správu o hodnotení služobného postupu za hodnotené obdobie 2003 a dovoláva sa porušenia článkov 5, 7 a 43 Služobného poriadku, ako aj zjavného omylu v posúdení. Rovnako tvrdí, že je obeťou morálneho obťažovania zo strany svojho nadriadeného.